Noordwes-munisipaliteite se ‘uitvoerende funksies’ weggeneemNoordwes Foto: Ali Conquerre, Pinterest “Die administrateurs, wat deur ŉ span kenners bygestaan word, sal van Maandag af sekere maatreëls in die Ventersdorp- en Tswaing-munisipaliteit implementeer vir ŉ minimum tydperk van ses maande,” het Ben Bole, woordvoerder van die provinsiale departement van plaaslike regering, gesê. Volgens Bole het Collen Maine, LUR vir plaaslike regering, aan ŉ spesiale raadsvergadering gesê die ingryping kom weens die munisipaliteite se versuim om leierskap te verskaf of op te tree weens onreëlmatighede in die administrasie. Bole het gesê van die probleme in die Tswaing-munisipaliteit sluit in “bewerings van bedrog en nepotisme” sowel as ŉ gebrek aan behoorlike dienslewering. News24